इसमें कोई शक नहीं कि सांप्रदायिक हिंसा इसलिए कराई जाती है ताकि मुसलमानों को सामाजिक, शैक्षणिक और आर्थिक तौर से पीछे धकेला जाए। इसके पीछे चाल यह है कि मुसलमानों के अंदर असुरक्षा का भाव इतना भर दो कि वे रोटी, कपड़ा, मकान, शिक्षा और रोजगार के बारे में कभी सोच भी नहीं पाएं। मगर इसके साथ-साथ, यह भी नहीं भूलना चाहिए कि कैम्प की जिंदगी भी असुरक्षित है। कैम्पों के अंदर भी मुसलमान एक दूसरी मुसीबत में फंसे हुए हैं। इसलिए हम सब की यह जिम्मेदारी है कि मुसलमानों के लिए राहत और पुनर्वास योजना बनाते वक्त सभी बाहरी और अंदरूनी कारकों को भी ध्यान में रखा जाए।